Ce au scris scoțienii despre numirea lui Neil Lennon la Rapid
Giuleștenii ar fi gata să-l instaleze pe banca tehnică pe Neil Lennon după ce se va încheia actuala stagiune.
În play-off, Rapid s-a debarasat de serviciile italianului Cristiano Bergodi, în urma rezultatelor slabe înregistrate de giuleșteni cu antrenorul respectiv la cârmă. Bogdan Lobonț a preluat interimatul la Rapid, dar îi va părăsi, cel mai probabil, pe giuleșteni la finalul sezonului.
Ce au scris scoțienii despre numirea lui Neil Lennon la Rapid
Neil Lennon ar fi o variantă solidă pentru banca Rapidului. Irlandezul și-a trecut în CV cinci titluri și patru cupe cu Celtic și a antrenat ultima dată în 2022, la Omonia Nikosia.
Scoțienii de la footballscotland.co.uk au scris despre posibila numire a tehnicianului la Rapid, titrând: ”Legenda lui Celtic poartă discuții pentru postul de antrenor de la Rapid”.
”Lennon a fost pe punctul de a se înțelege cu naționala Republicii Irlandei, dar și cu Aberdeen, însă în cele din urmă alți candidați au preluat echipele respective. Acum antrenorul de 52 de ani a purtat discuții cu conducerea Rapidului.
Inițial, Martin O'Neill a fost candidat pentru postul de antrenor de la Rapid, dar acum înțelegem că Lennon e cel care a tot purtat negocieri cu echipa din București”, au mai punctat jurnaliștii scoțieni.
Ce echipe a mai antrenat Neil Lennon
Jucător la juniorii lui Glenavon și Manchester City, Neil Lennon a fost legitimat de-a lungul carierei sale la formații precum Crewe Alexandra, Leicester, Celtic, Nottingham Forest și Wycombe, unde s-a retras în 2008.
A fost secund la Celtic, antrenor la Celtic B, iar în 2010 până în 2014 a fost principal la același club. În perioada 2014-2016 a antrenat-o pe Bolton, din 2016 până în 2019, pe Hibernian, ca în 2019 să revină ca interimar la Celtic și să o preia, în cele din urmă, până în 2021. În 2022 a fost tehnicianul celor de la Omonia Nikosia.
Urmăriți SPORT.RO și pe Google News